A Bizottság határozata

(2002. február 4.)

a Kínából származó vagy ott feladott földimogyoró és földimogyoróból készült egyes termékek behozatalára vonatkozó különleges feltételek megállapításáról

(az értesítés a C(2002) 385. számú dokumentummal történt)

(EGT vonatkozású szöveg)

(2002/79/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel az élelmiszer-higiéniáról szóló, 1993. június 14-i 93/43/EGK tanácsi irányelvre [1] és különösen annak 10. cikke (1) bekezdésére,

mivel:

(1) A Kínából származó vagy ott feladott földimogyoró-szállítmányoknál sok esetben nagymértékű Aflatoxin B1- és összes aflatoxin-szennyezettséget találtak.

(2) Az élelmiszerügyi tudományos bizottság megállapította, hogy Aflatoxin B1 rákkeltő anyag, amely még rendkívül alacsony dózisban is májrákot okoz, továbbá genotoxikus hatású.

(3) A legutóbb a 1566/1999/EK rendelettel [2] módosított, az élelmiszerekben talalható egyes szennyező anyagok legmagasabb értékének meghatározásáról szóló, 1997. január 31-i 194/97/EK bizottsági rendelet [3] meghatározza egyes szennyezőanyagok és különösen az aflatoxinok élelmiszerekben megengedett legnagyobb mennyiségét. Kínából származó vagy ott feladott földimogyoróból vett mintákban mért tartalom jelentősen túllépte ezeket az értékeket.

(4) Ez közegészségügyi szempontból súlyos veszélyt jelent a Közösségre, ezért rendkívül fontos, hogy közösségi szinten megfelelő védekezési intézkedések elfogadására kerüljön sor.

(5) Az Európai Bizottság Élelmiszerügyi és Állat-egészségügyi Hivatalának küldöttsége 2001. május 8-a és 21-e között vizsgálatot folytatott Kínában az Európai Közösségbe való kivitelre szánt földimogyoró aflatoxin-szennyezettségének megelőzésére bevezetett ellenőrzési rendszer értékelése céljából. A vizsgálat többek között azt mutatta, hogy a földimogyoróban előforduló aflatoxin-tartalom ellenőrzése a termesztés és az általános feldolgozás során minimálisnak mondható. A laboratóriumi teljesítőképesség tekintetében is hiányosságok mutatkoztak. Ezért a magas szintű közegészségügyi védelem megvalósítása érdekében különleges feltételeknek kell a Kínából származó vagy ott feladott földimogyoróra és földimogyoróból készült termékekre vonatkozniuk.

(6) A földimogyorót és a földimogyoróból készült termékeket a helyes élelmiszer-higiéniai gyakorlat betartásával kell termeszteni, válogatni, kezelni, feldolgozni, csomagolni és szállítani. Közvetlenül mielőtt a szállítmány elhagyná Kínát, mintát kell venni belőle, hogy megállapítsák annak Aflatoxin B1- és összes aflatoxin-tartalmát.

(7) A kínai hatóságoknak bizonylattal kell ellátniuk minden Kínából származó vagy ott feladott szállítmányt a termesztési, osztályozási, kezelési, feldolgozási, csomagolási és szállítási feltételeket illetően, valamint csatolniuk kell a szállítmány Aflatoxin B1- és összes aflatoxin-tartalmára vonatkozóan végzett laboratóriumi vizsgálat eredményeit.

(8) A fent említett küldöttség megállapításaiból kitűnik, hogy a kínai hatóságok jelenleg nem tudják biztosítani az analitikai eredmények és a bizonyítványok tételenkénti megbízhatóságát. Ezért komoly kétségek merülnek fel a Kínából származó földimogyoróval kapcsolatosan kiállított bizonyítványok megbízhatóságával kapcsolatban.

(9) Ezért tehát a közegészségügy védelme érdekében a Közösségbe behozott, Kínából származó vagy ott feladott valamennyi földimogyoró-szállítmányt piacra bocsátása előtt mintavételnek és elemzésnek veti alá az importáló tagállam illetékes hatósága az aflatoxin-szennyezettség mértékének megállapítása céljából. Mivel ez az intézkedés súlyosan érinti a tagállamok vizsgálati erőforrásait, rövid időn belül értékelni kell az említett intézkedés eredményeit, és szükség szerint módosítani kell az intézkedést.

(10) Az Élelmiszerügyi Állandó Bizottsággal 2001. április 2-án és 2001. július 19-én folytatott konzultációt követően,

ELFOGADTA EZT A HATÁROZATOT:

1. cikk

(1) A tagállamok abban az esetben hozhatnak be Kínából származó vagy ott feladott, közvetlen emberi fogyasztásra vagy élelmiszer-ipari feldolgozásra szánt termékeket az alábbi kategóriákon belül, ha minden egyes szállítmányt a hatósági mintavétel és elemzés eredményeit tanúsító bizonylat, valamint a Kínai Népköztársaság behozatali és kiviteli vizsgálatokért és karantén-intézkedésekért felelős államigazgatási szervének képviselője által az I. mellékletnek megfelelően kitöltött, aláírt és ellenőrzött egészségügyi bizonyítvány kíséri:

- a 12021090, illetve a 12022000 KN-kód alá sorolt földimogyoró,

- (1 kg nettó tömeget meghaladó közvetlen kiszerelés esetén) a 20081194, illetve (1 kg nettó tömeget meg nem haladó kiszerelés esetén) a 20081198 KN-kód alá sorolt földimogyoró,

- (1 kg nettó tömeget meghaladó közvetlen kiszerelés esetén) a 20081192, illetve (1 kg nettó tömeget meg nem haladó kiszerelés esetén) a 20081196 KN-kód alá sorolt pörkölt földimogyoró.

(2) Földimogyoró-szállítmány csak a II. mellékletben meghatározott beléptetési helyeken keresztül hozható be a Közösség területére.

(3) Minden egyes szállítmányt kóddal kell azonosítani, amely megegyezik az (1) bekezdésben említett egészségügyi bizonyítványban és a hatósági mintavétel és elemzés eredményeit tanúsító kísérőokmányban feltüntetett kóddal.

(4) A tagállamok illetékes hatóságai gondoskodnak arról, hogy a Kínából származó vagy ott feladott földimogyoróra vonatkozó behozatali okmányokat vizsgálatnak vessék alá, hogy megbizonyosodjanak az egészségügyi bizonyítvánnyal és a mintavétel eredményeivel kapcsolatosan az (1) bekezdésben említett követelmények betartásáról.

(5) A rakományt fogadó közösségbeli kikötőből történő piacra bocsátás előtt a tagállamok mintavétel útján elemzik minden egyes Kínából származó vagy ott feladott földimogyoró-szállítmány Aflatoxin B1- és összes aflatoxin-tartalmát, az elemzések eredményéről pedig tájékoztatják a Bizottságot.

2. cikk

Ezt a határozatot legkésőbb 2002. május 1-jéig felül kell vizsgálni annak megállapítása céljából, hogy az 1. cikkben említett különleges feltételek megfelelő közegészségügyi védelmet nyújtanak-e a Közösség számára. A felülvizsgálatnak arra is ki kell terjednie, hogy továbbra is szükséges-e, hogy az importáló tagállam illetékes hatósága mintavétel útján elemzésnek vessen alá minden egyes szállítmányt.

3. cikk

A tagállamok meghozzák azokat az intézkedéseket, amelyek szükségesek ahhoz, hogy ennek a határozatnak megfeleljenek. Erről tájékoztatják a Bizottságot.

4. cikk

Ennek a határozatnak a tagállamok a címzettjei.

Kelt Brüsszelben, 2002. február 4-én.

a Bizottság részéről

David Byrne

a Bizottság tagja

[1] HL L 175., 1993.7.19., 1. o.

[2] HL L 184., 1999.7.17., 17. o.

[3] HL L 31., 1997.2.1., 48. o.

--------------------------------------------------

I. MELLÉKLET

+++++ TIFF +++++

--------------------------------------------------

II. MELLÉKLET

A beléptetési helyek felsorolása, amelyeken keresztül Kínából származó vagy ott feladott földimogyoró vagy földimogyoróból készült termékek az Európai Közösség területére behozhatók

Tagállam | A belépés helye |

Belgique-België | Anvers-Antwerpen |

Danmark | Valamennyi kikőtö, repülőtér és határállomás |

Deutschland | HZA Lörrach-ZA Weil am Rhein-Autobahn, HZA Stuttgart-ZA Flughafen, HZA München-Flughafen, HZA Hof-ZA Schirnding, HZA Weiden-ZA Furth im Wald-Schafberg, HZA Weiden-ZA Waidhaus-Autobahn, Bezirksamt Reinickendorf von Berlin, Abteilung Finanzen, Wirtschaft und Kultur, Veterinär- und Lebensmittelaufsichtsamt, Grenzkontrollstelle, HZA Frankfurt (Oder)-ZA Autobahn, HZA Cottbus-ZA Forst-Autobahn, HZA Bremen-ZA Neustädter Hafen, HZA Bremerhafen-ZA Container Terminal, HZA Bremerhaven-ZA Rotersand, HZA Hamburg-Freihafen-Abfertigungsstelle, HZA Hamburg-Freihafen-ZA Ericus-Abfertigungsstelle Südbahnhof, HZA Hamburg-Freihafen-ZA Köhlfleetdamm, HZA Hamburg-St/Annen-ZA Altona, HZA Hamburg-Waltershof-Abfertigungsstelle, HZA Hamburg-Waltershof-ZA Flughafen, HZA Frankfurt-am-Main-Flughafen, HZA Braunschweig-Abfertigungsstelle, HZA Hannover-Abfertigungsstelle, HZA Lüneburg-ZA Stade, Stadtverwaltung Dresden, Lebensmittelüberwachungs- und Veterinäramt, Grenzkontrollstelle Dresden-Friedrichstadt (für Bahntransport), Landratsamt Weisseritzkreis, Lebensmittelsüberwachungs- und Veterinäramt, Grenzkontrollstelle (für Straßentransport), Landratsamt Niederschlesischer Oberlausitzkreis, Lebensmittelüberwachungs- und Veterinäramt, Grenzkontrollstelle Ludwigsdorf (für Straßentransport), HZA Itzehoe-ZA Pinneberg, HZA Trier-ZA Idar-Oberstein, HZA Oldenburg-ZA Wilhelmshaven |

Ελλάς | Athina, Pireas, Elefsis, Aerodromio ton Athinon, Thessaloniki, Volos, Patra, Iraklion tis Kritis, Aerodromio tis Kritis, Euzoni, Idomeni, Ormenio, Kipi, Kakavia, Niki, Promahonas, Pithio, Igoumenitsa, Kristalopigi |

España | Algeciras (puerto), Alicante (aeropuerto, puerto), Almería (aeropuerto y puerto), Barcelona (aeropuerto, puerto), Bilbao (aeropuerto, puerto), Cádiz (puerto), Cartagena (puerto), Gijón (puerto), Huelva (puerto), A Coruna-Santiago de Compostela (aeropuerto, puerto), Las Palmas de Gran Canaria (aeropuerto, puerto), Madrid-Barajas (aeropuerto), Málaga (aeropuerto, puerto), Palma de Mallorca (aeropuerto), Pasajes-Irún (aeropuerto, puerto), Santa Cruz de Tenerife (aeropuerto, puerto), Santander (aeropuerto), Sevilla (aeropuerto, puerto), Tarragona (puerto), Valencia (aeropuerto, puerto), Vigo-Villagarcía (aeropuerto), Marín (puerto), Vitoria (aeropuerto), Zaragoza (aeropuerto) |

France | Marseille (Bouches-du-Rhône) Le Havre (Seine-Maritime) |

Ireland | Valamennyi kikötő és repülőtér, illetve valamennyi határállomás |

Italia | Ufficio Sanità Marittima ed Aerea di Ancona Ufficio Sanità Marittima ed Aerea di Bari Ufficio Sanità Marittima ed Aerea di Genova Ufficio Sanità Marittima di Livorno Ufficio Sanità Marittima ed Aerea di Napoli Ufficio Sanità Marittima di Ravenna Ufficio Sanità Marittima di Salerno Ufficio Sanità Marittima ed Aerea di Trieste Dogana di Fernetti-Interporto Monrupino (Trieste) |

Luxembourg | Centre douanier, Croix de Gasperich, Luxembourg |

Nederland | Rotterdam |

Österreich | HZA Graz, Nickelsdorf, Spielfeld, HZA Wien |

Portugal | Lisboa |

Suomi–Finland | Helsinki |

Sverige | Göteborg |

United Kingdom | Belfast, Channel Tunnel Terminal, Dover, Felixstowe, Gatwick Airport, Goole Grange-mouth, Harwich, Heathrow Airport, Heysham, Hull, Immingham, Ipswich, King's Lynn, Leith, Liverpool, London (including Tilbury, Thamesport and Sheerness), Manchester Airport, Manchester Container Port, Manchester (including Ellesmere Port), Medway, Middlesborough, Newhaven, Poole, Shoreham, Southampton, Stansted Airport. |

--------------------------------------------------